ET Euroopa Liidu Teataja C 77/12

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase muutmistaotluse avaldamine

(2015/C 77/11)

Käesoleva dokumendi avaldamine annab õiguse esitada vastuväiteid vastavalt nõukogu määruse (EL) nr 1151/2012 (1) artiklile 51.

MUUTMISTAOTLUS

NÕUKOGU MÄÄRUS (EÜ) nr 510/2006

põllumajandustoodete ja toidu geograafiliste tähiste ja päritolunimetuste kaitse kohta (2)

MUUTMISTAOTLUS VASTAVALT ARTIKLILE 9

„SALSICCIA DI CALABRIA”

EÜ nr: IT-PDO-0217-1568-19.10.2011

KGT ( ) KPN ( X )

1. Spetsifikaadi osa, mida muutmine hõlmab

—

☐

—

☒

—

☐

—

☒

—

☒

—

☐

—

☒

—

☐

—

☐

2. Muudatus(t)e liik

—

☐

—

☒

—

☐

—

☐

3. Muudatus(ed)

Toote kirjeldus

— Ette on nähtud võimalus, et toorvorstil „Salsiccia di Calabria” võib olla ka hobuseraua või U-tähe kuju. Kuna vorsti selline kuju on tootjate seas väga levinud, on selle väljajätmine kehtivast spetsifikaadist ilmne eksitus, mida saab praeguse muudatusega parandada. Lisaks sellele on nähtud ette võimalus valmistada toorvorsti „Salsiccia di Calabria” nii, et vorst on põimitud 40 cm pikkuselt ahelakujuliselt ühendatud väiksemateks vorstikesteks.

— Täpsemalt on selgitatud, milliseid maitseaineid toorvorstis „Salsiccia di Calabria” kasutatakse.

Päritolutõend

— Vastavalt määrusele (EL) nr 1151/2012 on tootespetsifikaadi teksti ajakohastatud nende tootmisprotsesside osas, mida tootjad peavad päritolutõendi nõuete kajastamiseks järgima.

Tootmismeetod

— Täpsemad ning üksikasjalikumad juhised on antud tõu, tapavanuse ja -kaalu nõuete kohta; lubatud geneetiliste tüüpide loetelusse on lisatud kohalik musta värvi Apuulia-Calabria tõug. Kõnealuse tõu aretusregister koostati Apuulia ja Calabria maakonnas ajalooliselt kasvatatava kohaliku seapopulatsiooni omaduste alusel; lubatud geneetiliste tüüpide loetelusse lisati ka Duroci tõug, kuna seda esineb sigade päritolupiirkonnas rohkesti; selgelt on esile toodud ka need tõud, mille kasutamine on üheselt keelatud, kuna nende omadused ei vasta laagerdunud lihatoodete tootmiseks kasutatavate raskete sigade omadustele.

— Lisaks kehtivas spetsifikaadis ette nähtud võimalusele identifitseerida sigu vastava märgi järgi võib nüüd sigu identifitseerida ka sea tagajäsemel oleva tätoveeringu järgi, millel on selle seakasvatuse koodnumber, kus põrsas sündis.

— Selgelt on sätestatud sigade sööda valgusisalduse määr.

— Selgitatud on mõistet „vedel sööt”.

— Täpsemalt on sõnastatud ka toote koostisained, et parandada kehtivas tekstis olev ilmne sisuline viga lauses: „kehtivate õigusaktidega ette nähtud punane pipar”. Sõnadele „kehtivate õigusaktidega ette nähtud punane pipar” peaks järgnema trükivea tõttu dokumendist välja jäänud tekst muude maitse- ja lisaainete kohta. Muudatusega on määratud selgemalt kindlaks, mida „punase pipra” all mõeldakse, lisades teksti vürtspaprika/magus paprika, mis mõlemad kuuluvad perekonda Capsicum L. Need kehtivas spetsifikaadis puuduvad naturaalsed koostisained on selgelt loetletud, et kajastada päritolupiirkonnas ajalooliselt järgitavaid tavasid.

— Lisatud on lubatud lisaainete üksikasjalik nimekiri. Lisaainete kasutamisega on võimalik pidurdada tootele kahjulike mikroobide levikut ja aidata kaasa tootele iseloomulikule aeglasele laagerdumisprotsessile, samuti tagada, et toote „Salsiccia di Calabria” kvaliteet ei halveneks ebasoovitava käärimise tagajärjel.

— Lisatud on võimalus kasutada reietüki liha ning määratud kindlaks vorstikestes „Salsiccia di Calabria” kasutatavate anatoomiliste lõiketükkide vähim ja suurim suurus. Osutatud muudatused aitavad parandada toote kvaliteeti ning vastavad tootmispiirkonnas järgitavatele tavadele. Nende muudatuste alusel on võimalik kasutada paremat liha (reietükk), samuti on sõnastatud täpsemalt praeguses spetsifikaadis olevad nõuded.

— Vähendatud on lihamassis kasutatava peki minimaalset osakaalu, et toode oleks madalama kalorsusega.

— Ette on nähtud ka, et kui kasutada võimalust müüa toodet „Salsiccia di Calabria” viilutatud kujul, peaks söödavasse kollageensoolde topitud vorst olema sirge silindrilise kujuga. See säte aitab hõlbustada toote viilutamisprotsessi ning ära hoida viilutamisel tekkivaid liigseid ülejääke.

— Täpsustatud on, et 30 päevane laagerdumisaeg on vähim, mida võib traditsioonilisel tootmisel kasutada.

Märgistus

— Lisatud on „Salsiccia di Calabria” DOP (KPN) identifitseerimist võimaldav logo.

— Lisatud on võimalus kanda märgisele sõnad: „piccante” (vürtsikas), „dolce” (mahe) või „bianca” (hele), kui tootes on kasutatud vürtspaprikat ja maguspaprika pastat.

— Muudatusega on ette nähtud võimalus anda toode tarbimisse tervelt, tükeldatult või viilutatult, vaakum- või gaasipakendis. Praegu kehtivas spetsifikaadis ei ole neid nõudeid ette nähtud, kuid need on vajalikud selleks, et tagada toote organoleptiliste omaduste säilimine toote ostmis- ja tarbimisviiside arengut silmas pidades.

KOONDDOKUMENT

Nõukogu määrus (EÜ) nr 510/2006

põllumajandustoodete ja toidu geograafiliste tähiste ja päritolunimetuste kaitse kohta (3)

„SALSICCIA DI CALABRIA”

EÜ nr: IT-PDO-0217-1568-19.10.2011

KGT ( ) KPN ( X )

1. Nimetus

„Salsiccia di Calabria”

2. Liikmesriik või kolmas riik

Itaalia

3. Põllumajandustoote või toidu kirjeldus

3.1. Toote liik

Klass 1.2. Lihatooted (kuumtöödeldud, soolatud, suitsutatud jne)

3.2. Toote kirjeldus, mida punktis 1 esitatud nimetus tähistab

Toode „Salsiccia di Calabria” on valmistatud ühtlasest ja hästi segatud lihamassist, mis koosneb abatükist, mille osakaal tootes ei ole alla 50 %, tagasingi lihast, mille osakaal tootes ei ole üle 15 %, ja/või ribilihast, mille osakaal tootes ei ole üle 50 %, pekist ja naturaalsetest maitseainetest (sool, must pipar teradena ja jahvatatult, punane pipar (liigist Capsicum L.), vürtspaprika, magus paprika jahvatatult ja/või pastana, vein, naturaalsed maitse- ja lõhnaained). Peki osakaal iga töödeldud liha kilogrammi kohta peab jääma vahemikku 6–20 %. Külmutatud loomade liha on keelatud kasutada.

Lihamass topitakse naturaalsesse seasoolde, millesse tehakse väikesed augukesed, seejärel keeratakse vorst käsitsi ahelat meenutavaks vorstikeste jadaks pikkusega 40–80 cm või seotakse U-kujuliselt kinni. Laagerdumisaeg on vähemalt 30 päeva. Üksnes sellised tooted, mida turustatakse viilutatult vaakum- või gaasipakendis, võivad olla topitud toidukõlblikku kollageensoolde, millest valmistatakse 40–80 cm pikkune sirge silindrikujuline toode.

Vorsti lõikepinnal on näha keskmise suurusega tükid ja hästi jaotunud rasv, värvus on olenevalt lihamassis kasutatud koostisainetest naturaalne punane või erepunane. Lõhn on loomuliku tugevusega, maitse on tasakaalus või veidi esiletungiv (terav).

3.3. Tooraine (üksnes töödeldud toodete puhul)

Toote „Salsiccia di Calabria” tootmisel kasutatakse toorainena Calabria maakonnas kasvatatud sigade liha.

Emiste ja kultide liha ei ole lubatud kasutada.

Sigade päritolule esitatavad nõuded on kooskõlas itaalia raske sea omadustega, mis põhinevad järgmistel traditsioonilistel tõugudel:

— Apuulia-Calabria tõug;

— Itaalia tõuraamatu kohaselt parandatud tõud Itaalia Large White ja Itaalia Landrace või mõlema tõu kultide järeltulijad;

— Itaalia tõuraamatu kohaselt parandatud Itaalia Duroci tõugu kultide järeltulijad;

— muud tõugu kultide või hübriidkultide järeltulijad, kes on sündinud Itaalias või väljaspool Itaaliat, tingimusel et need on aretatud vastavalt selektsiooni- ja ristamisskeemidele, mille eesmärgid ei ole vastuolus Itaalia tõuraamatu ettekirjutustega raskete sigade tootmise kohta.

Seevastu on sõnaselgelt keelatud:

— kasutada sigu, kellel esineb vastunäidustatud omadusi, eelkõige loomi, kes kannavad stressitundlikkusega seotud geeni;

— kasutada Belgia Landrace’i, Hampshire’i, Pietraini ja Spoti tõugu puhtatõulisi sigu.

Tapamajja saadetavasse partiisse kuulavate sigade keskmine kaal ei tohi olla alla 140 kg.

3.4. Sööt (üksnes loomse päritoluga toodete puhul)

Sigade söödasegu peab koosnema mitte vähem kui 50 % ulatuses odrast, põldoast, maisist, tammetõrudest ja kikerhernestest.

Sigade sööta ei tohi lisada maniokki ega kartulit, samuti toiduainetööstuse kõrvalprodukte, mis võiksid anda lihale ja pekile soovimatu lõhna ja maitse.

Et nuumatavate sigade liha oleks tihedam, on keelatud anda sööta vedelal kujul. Vedelal kujul tohib anda piima töötlemisel saadavaid kõrvalprodukte.

Vähemalt kaks kuud enne sea tapmist peab tema söödas suurendama valgukomponenti ja sööda valgusisaldus ei tohi olla alla 12 %.

Söödas sisalduvad ained peavad turuolukorrale vastavalt olema pärit geograafilisest tootmispiirkonnast.

3.5. Tootmise erietapid, mis peavad toimuma määratletud geograafilises piirkonnas

Sigade kasvatamisega seotud etapid ning sigade tapmine peab toimuma Calabria maakonna territooriumil; samuti peab seal toimuma lõiketükkide valik, tükeldamine ja lihasegu valmistamine; sooltesse toppimine, sidumine ja toote laagerdumine.

3.6. Erieeskirjad viilutamise, riivimise, pakendamise jm kohta

—

3.7. Erieeskirjad märgistamise kohta

Kaitstud päritolunimetus „Salsiccia di Calabria” millele järgneb märge „Denominazione d’Origine Protetta” („kaitstud päritolunimetus”), peab olema kantud märgisele, toote külge seotud sildile või portsjonitena müüdava toote pakendile selgete kustutamatute tähtedega ning eristuma selgelt kõigist muudest märgetest.

Märgisel peab olema ka järgmine „Salsiccia di Calabria” DOP (KPN) logo.

Märgisel võivad olla märgitud ka sõnad „piccante” (vürtsikas), „dolce” (mahe), kui tootes „Salsiccia di Calabria” on kasutatud punast pipart (liigist Capsicum L.), vürtspaprikat, magusat paprikat, või „bianca” (hele), kui tootele ei ole neid vürtse lisatud.

4. Geograafilise piirkonna täpne määratlus

Toodet „Salsiccia di Calabria” valmistatakse traditsioonilises tootmispiirkonnas, mis asub Calabria maakonna territooriumil.

5. Seos geograafilise piirkonnaga

5.1. Geograafilise piirkonna eripära

Geograafiline tootmispiirkond asub Itaalia lõunaosas ja seda iseloomustab mõõdukalt soe kliima, sajab vähe ning peamiselt talveperioodil. Territoorium on valdavalt künklik ja mägine, kuid kuna tegemist on poolsaarega, kuulub siia ka 800 km ulatuses Türreeni ja Joonia mere äärde jäävat rannikuala. Mere ning künkliku ja mägise ala koosmõju loob vahemerelises keskkonnas erilised kliimatingimused.

Soodsatele kliimatingimustele lisandub vorstimeistrite aja jooksul kogutud ja põlvest põlve edasi antud oskusteave, kuidas valida ja töödelda lihatükke, millest lihasegu valmistada, samuti kuidas siduda ja põimida vorste ahela- või hobuserauakujuliseks. Calabria maakonnale on väga omane ka oskus kasutada vorstitoodetes naturaalseid maitse- ja lõhnaaineid.

5.2. Toote eripära

„Salsiccia di Calabria” on Calabria maakonna lihatoodetele iseloomulik laagerdatud toorvorst. Toote „Salsiccia di Calabria” eripäraks on U-kuju või on vorst põimitud ahelakujuliselt ühendatud väiksemateks vorstikesteks. Toorvorsti „Salsiccia di Calabria” kuju sõltub lihamassist, mis määrab kindlaks toote laadi. Toote „Salsiccia di Calabria” valmistamiseks kasutatav lihamass peab sisaldama abatükist, tagasingist ja/või ribitükist saadud liha ning pekki, mis on segatud lihakogusega kindlas suhtes oleva naturaalsete maitseainete kogusega.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste või (kaitstud geograafilise tähisega) toote erilise kvaliteedi, maine või muude omaduste vahel

Toote „Salsiccia di Calabria” suhtes kohaldatavad nõuded on seotud keskkonnatingimuste ning loodus- ja inimfaktoriga.

Toorvorsti „Salsiccia di Calabria” tootmis- ja töötlemispiirkonda iseloomustab tihe seos ümbritseva keskkonna ja Itaalia lõunaosale omase kliimaga – sajab vähe ja valdavalt talvekuudel, geograafiliselt on ala avatud tuultele ning temperatuuride vahe on märkimisväärne, kõik see loob toorvorstide laagerdumisruumides ideaalsed tingimused.

Toorvorsti „Salsiccia di Calabria” valmistamine eeldab lihamassi valmistamiseks vajaliku liha lõikamisega tegelevate töötajate kogemust, samuti oskust segada liha peki ja traditsiooniliste Calabria maitseainetega. Kui osutatud koostisaineid traditsiooniliste tehnikate abil töödelda, saadakse ühtlane lihamass, mis topitakse tihedalt soolde ja mis annab laagerdumisel tootele selle iseloomulikud organoleptilised omadused.

Vorstimeistrite käelised oskused siduda vorste „Salsiccia di Calabria” U-kujuliseks või väikestest vorstikestest koosnevaks ahelaks on seotud Calabria vorstitootmise traditsioonidega ja kujutavad endast täiendavat üksikasja, mis antud toodet eristab.

Tooraine, toode ja nimetus on tihedalt seotud määratletud geograafilise piirkonna sotsiaalse ja majandusliku arenguga; just siit on saanud alguse traditsioonid ja kohalikud tavad. Esile võib tuua asjaolu, et toorainena kasutatakse Itaalia raskete sigade tõugude liha, sigu aga söödetakse samast piirkonnast pärit taimsete saadustega. Seega on „Salsiccia di Calabria” geograafilise piirkonnaga tihedalt seotud kohaliku kliima, sigade söödatavade ja ka inimfaktori seisukohast.

Viide spetsifikaadi avaldamisele

(Määruse (EÜ) nr 510/2006 (4) artikli 5 lõige 7)

Toote spetsifikaadi täielik tekst on saadaval järgmisel veebisaidil: http://www.politicheagricole.it/flex/cm/pages/ServeBLOB.php/L/IT/IDPagina/3335

või

otse põllumajandus-, toiduaine- ja metsanduspoliitika ministeeriumi avalehel (www.politicheagricole.it), klõpsates linki „Prodotti DOP IGP” [KPNi või KGTga tooted] (ekraani ülemises paremas osas), seejärel linki „Prodotti DOP IGP STG” [KPNi, KGT või GTTga tooted] (ekraani vasakus ääres) ja lõpuks „Disciplinari di Produzione all’esame dell’UE” [ELile hindamiseks esitatud spetsifikaadid].

(1) ELT L 343, 14.12.2012, lk 1.

(2) ELT L 93, 31.3.2006, lk 12. Asendatud määrusega (EL) nr 1151/2012.

(3) Asendatud määrusega (EL) nr 1151/2012.

(4) Vt joonealune märkus 3.